แนวโน้มดัชนีเช้าแกว่งแคบ
นักวิเคราะห์ฯคาดตลาดหุ้นไทยเช้านี้แกว่งแคบ เหตุไร้ปัจจัยใหม่หนุน แต่รอดูการประกาศผลประกอบการของบริษัทจดทะเบียนต่อไป ให้แนวรับ 1,200 แนวต้าน 1,212 จุด
7 ส.ค. 2555

นักวิเคราะห์ฯคาดตลาดหุ้นไทยเช้านี้แกว่งแคบ เหตุไร้ปัจจัยใหม่หนุน แต่รอดูการประกาศผลประกอบการของบริษัทจดทะเบียนต่อไป ให้แนวรับ 1,200 แนวต้าน 1,212 จุด         นายเทิดศักดิ์ ทวีธีรธรรม ผู้อำนวยการฝ่ายวิจัย บล.เอเซียพลัส กล่าวว่า ตลาดหุ้นไทยเช้านี้น่าจะแกว่งตัวในกรอบแคบ เนื่องจากตลาดฯยังไม่ได้มีปัจจัยใหม่อะไรเข้ามา แต่ทั้งนี้อาจมีประเด็นการทยอยประกาศผลประกอบการของบริษัทจดทะเบียน โดยเฉพาะหุ้นขนาดใหญ่ที่ส่วนมากมีผลประกอบการชะลอตัวลงอาจกดดันตลาดอยู่บ้าง          สำหรับปัจจัยจากทางยุโรปมองว่ายังเป็นเพียงความคาดหวังของนักลงทุน ซึ่งยังไม่ได้เห็นความชัดเจน  พร้อมให้แนวรับ 1,200 จุด และแนวต้าน 1,212 จุด